
Δευτέρα, 19 Οκτωβρίου 2026

ΔΕΛΤΙΟ ΤΥΠΟΥ

Σύλληψη  αλλοδαπού για ναρκωτικά στα Χανιά – Εντοπισμός 30 αλλοδαπών στη Σαμοθράκη – Διακομιδές ασθενών

	Τις πρωινές ώρες σήμερα, συνελήφθη ένας 22χρονος ημεδαπός  για παράβαση του Νόμου 4139/2013 «Περί εξαρτησιογόνων ουσιών» από στελέχη της Περιφερειακής Ομάδας Δίωξης Ναρκωτικών (ΠΟΔΙΝ) του Κεντρικού Λιμεναρχείου Χανίων, στον επιβατικό λιμένα Σούδας.
Συγκεκριμένα, κατόπιν ελέγχου που διενεργήθηκε στην ανωτέρω περιοχή, μετά τον κατάπλου ενός επιβατηγού-οχηματαγωγού (Ε/Γ-Ο/Γ) πλοίου, βρέθηκαν στην κατοχή του δύο εμποτισμένα χαρτάκια LSD καθώς και τέσσερις (04) νάιλον συσκευασίες οι οποίες περιείχαν αποσπάσματα ακατέργαστης κάνναβης, συνολικού μεικτού βάρους 23,35 γραμμαρίων.
Ακολούθησε νόμιμη έρευνα στην οικία που διαμένει ο 22χρονος, παρουσία δικαστικού λειτουργού, με τη συνδρομή αστυνομικού σκύλου ανίχνευσης ναρκωτικών ουσιών της ΕΛ.ΑΣ., κατά την οποία εντοπίστηκαν τα κάτωθι:
-Δύο (02) νάιλον συσκευασίες οι οποίες περιείχαν αποσπάσματα ακατέργαστης κάνναβης, συνολικού μεικτού βάρους 10,00 γραμμαρίων,
-Μία (01) μεταλλική συσκευή άλεσης με υπολείμματα φυτικών αποσπασμάτων κάνναβης,
-Μία (01) μεταλλική συσκευή καπνίσματος με υπολείμματα φυτικών αποσπασμάτων κάνναβης,
-Μία (01) πλαστική συσκευή καπνίσματος με υπολείμματα φυτικών αποσπασμάτων κάνναβης και
-Δύο (02) γυάλινα εξαρτήματα καπνίσματος με υπολείμματα φυτικών αποσπασμάτων κάνναβης.
Από το Κεντρικό Λιμεναρχείο Χανίων που διενεργεί την προανάκριση, κατασχέθηκαν όλα τα ανωτέρω ευρήματα.
Διαθέσιμο φωτογραφικό υλικό έχει αναρτηθεί στην ιστοσελίδα www.hcg.gr.

*****

Τις πρωινές ώρες σήμερα, ενημερώθηκε η Λιμενική Αρχή της Σαμοθράκης για την ύπαρξη αλλοδαπών σε ορεινή περιοχή πλησίον της παραλίας "ΚΗΠΟΣ" Σαμοθράκης. Στο σημείο μετέβησαν στελέχη Λ.Σ.- ΕΛ.ΑΚΤ, όπου εντόπισαν 30 αλλοδαπούς (11 άντρες, 9 γυναίκες και 10 ανήλικοι) καλά στην υγεία τους. Οι αλλοδαποί οδηγήθηκαν στη Λιμενική Αρχή. Προανάκριση διενεργείται από το Ά Λιμενικό Τμήμα Σαμοθράκης του Κεντρικού Λιμεναρχείου Αλεξανδρούπολης.

*****
Με μέριμνα του Κέντρου Επιχειρήσεων του Λιμενικού Σώματος – Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-72χρονης, από το λιμάνι της Κύθνου στο λιμάνι του Λαυρίου, με Περιπολικό σκάφος Λ.Σ.-ΕΛΑΚΤ. και
-85χρονης, από το λιμάνι του Αγίου Ευστρατίου στο λιμάνι της Μύρινας της Λήμνου, με Περιπολικό σκάφος Λ.Σ.-ΕΛΑΚΤ.

Ακτή Βασιλειάδη Πύλη Ε1-Ε2, 185 10 Πειραιάς, τηλ.: 213137-1714, fax: 210-4191590
website: www.hcg.gr , e-mail: mme@yna.gov.gr

